भागवत गीता में भी मानव अधिकारों की चर्चा
उज्जैन | मानव अधिकारों से मनुष्य में समता, समानता और स्वतंत्रता की भावना उत्पन्न होती है। सभी मनुष्य समान भाव से उन्नति करें, सभी को सम्मान से जीने का हक प्राप्त हो, जाति भाषा का भेद ना रहे, छूत-अछूत का भाव समाप्त हो, यही सब मानव अधिकारों में निहित है। मनुष्य की स्वतंत्रता के साथ मानव अधिकार जुड़े है। भारत में मानव अधिकारों की चर्चा सबसे पहले श्रीमदभागवत गीता में मिलती है। भारत में राष्ट्र, राज्य और नगर तक मानव अधिकारों की रक्षा के आयोग बनाए गए हैं।
यह बात अतिरिक्त पुलिस महानिरीक्षक उज्जैन रेंज विजय डावर ने माधव कॉलेज में राजनीति विज्ञान विभाग के तत्वावधान में आयोजित मानव अधिकार एवं मानव कल्याण विषय पर आयोजित कार्यशाला को संबोधित करते हुए कही। सामाजिक कार्यकर्ता नितिन डेविड ने वृत्त चित्र के प्रदर्शन से जीवन रक्षा के प्रति सचेत किया। उन्होंने जीवन रक्षक प्रणाली को पाठ्यक्रमों में लागू करने का सुझाव दिया। स्वागत उद्बोधन डॉ. आयशा सिद्दीकी ने दिया। अध्यक्षता प्राचार्य डॉ. बीएस मक्कड़ ने की। संचालन डॉ. जफर मेहमूद ने किया। आभार संयोजक डॉ. किरण राठौड़ ने माना।
जीडीसी में आज कॅरियर अवसर मेला
उज्जैन | स्वामी विवेकानंद कॅरियर एवं मार्गदर्शन योजना के तहत शनिवार को शासकीय कन्या स्नातकोत्तर महाविद्यालय में कॅरियर एवं मार्गदर्शन प्रकोष्ठ द्वारा एक दिवसीय कॅरियर अवसर मेले का आयोजन होगा। जिला रोजगार कार्यालय के सहयोग से आयोजित मेले में 18 कंपनियां, आईसेक्ट, जिला उद्योग एवं व्यापार केंद्र के स्टॉल रहेंगे, जिनमें रोजगार व स्वरोजगार के लिए मार्गदर्शन, चयन व प्लेसमेंट किया जाएगा। मेले में 10वीं पास से स्नातकोत्तर उत्तीर्ण व अंतिम वर्ष के विद्यार्थी नि:शुल्क पंजीयन करवा सकते हैं। इसके लिए विद्यार्थियों को अपने बायोडाटा व मूल दस्तावेजों सहित सुबह 10.30 बजे से जीडीसी में उपस्थित रहना होगा। मेला शाम 5 बजे तक रहेगा। उद्घाटन अतिरिक्त संचालक उच्च शिक्षा उज्जैन संभाग डॉ. उषा श्रीवास्तव सुबह 10.30 बजे करेंगी।
विद्यार्थियों को बताए ट्रैफिक नियम
उज्जैन| लोकमान्य तिलक विज्ञान एवं वाणिज्य महाविद्यालय में विद्यार्थियों को यातायात के नियमों की जानकारी देने के लिए कार्यक्रम आयोजित किया गया। ट्रैफिक थाना के रामराज मिश्र ने यातायात के नियमों व सावधानियों को मनोरंजक शैली समझाया। उन्होंने यातायात के नियमों का पालन न करने पर होने वाली दुर्घटनाओं की भयावहता को दर्शाते हुए ट्रैफिक नियमों का पालन करने का अनुरोध किया। स्वागत सुधीर सोलंकी ने किया। आभार प्राचार्य डॉ. गोविंद गंधे ने माना।
कार्यशाला में उपस्थित प्राचार्य मक्कड़ सहित अन्य प्रोफेसर्स व विद्यार्थी। इनसेट संबोधित करते डावर।
hin_Deva hin_Deva hin_Deva bho_Deva hin_Deva hin_Deva hin_Deva hin_Deva